«Mange har tvilt på meg. Men selv har jeg aldri tvilt på at jeg skulle komme tilbake»
- Jeg har jobbet mye med skytingen for å klare å skyte bra. Det har vært min sjanse til å vinne i år. Og det er det som gjør at jeg tar gull i dag, sier Bø til VG Nett.Med bestekompis og rival Emil Hegle Svendsen i ryggen, sammen med russiske Anton Shipulin. De to jaget ryggen til Bø ute på de siste kilometrene, men stryningen hadde bestemt seg - i dag var det hans tur. - Jeg var skikkelig gira. Jeg har spart masse krefter siden i dag tidlig, og bestemte meg for å koble alle plugger på da startskuddet gikk, beskriver Bø. Såpass påkoblet var 24-åringen at Svendsen og Shipulin aldri klarte å nå ham igjen. Med et stort brøl og hendene dunkende mot egen brystkasse krysset Bø målstrekentil en revansje av de sjeldne. - Det var rimelig deilig. Det var mange følelser som skulle ut, smiler han.I august i fjor fikk Bø treningsforbud. Kroppen hans fungerte ikke som den skulle, og legene fant etter hvert ut hvorfor - han var blitt rammet av TWAR. Ikke før kalenderen viste oktober fikk han dra på seg treningstøyet igjen - da var landslagskollegene allerede så å si klare for sesongstart. I tiden før han ble hentet inn i verdenscupsirkuset igjen, la Bø ned time etter time med trening hjemme på Lillehammer, ofte alene.Medalje trodde han imidlertid på. Bøs uttalte mål før VM var to stafettgull og en individuell medalje. På mesterskapets åpningsdistanse nådde han den første tredjedelen av målsetningen da han sammen med Emil Hegle Svendsen, Tora Berger og Synnøve Solemdal tok gull på mix stafett. På herrestafetten tidligere denne uken vant Norge med soleklar margin, blant annet etter en kjempeetappe av Bø. Protokoll:Send din gullhilsen til BøPå de individuelle rennene tidligere i VM var det mye som så lovende ut for Bø, men noen småfeil her og der sørget for stang ut. I dag hadde det snudd - til en leken stang inn.Til tross for revansjen og jubelscenene i målområdet etter fellesstarten, er det fremdeles ett gull som henger høyere for Bø - hans aller første individuelle, i Khanty-Mansijsk i 2011. - Det vil henge høyest uansett, for det var en spesiell følelse. Men det blir litt ekstra med dette også, i forhold til det som har skjedd. Det er spesielt å klare det på egenhånd, uten å støtte seg på tre lagkamerater, sier Bø og tenker på de to stafettene han har vært med på å vinne.Verdenscupen sammenlagt er naturligvis ikke noe tema for Bø i år, så nå rettes blikket mot OL i Sotsji i 2014. - Det er det jeg girer meg opp mot. Et individuelt OL-gull, det har jeg aldri klart. Det ser jeg fram mot. - Hvordan blir skiskytterguttas avslutningsfest i kveld? - Den tror jeg blir bra. Der skulle du likt å være flue på veggen! Ha ha, avslutter Bø.
Tarjei Bø (24) vet at det er mange som har tvilt på om han ville komme tilbake for fullt som skiskytter. Men selv har han vært bombesikker.